XXIII 
Allerede i 1876 („Smaa morfologiske og biologiske Bidrag“) 
havde Warming paabegyndt Udgivelsen af omhyggelige Detailstu¬ 
dier over danske Planter; han giver heri en Levnedsskildring af 
de enkelte Arter, idet han paa Grundlag af Iagttagelser over deres 
samtlige morfologiske Forhold ligesom stiller deres biologiske Horo¬ 
skop. Særlig Livsvarigheden, Skudbygningen, den vegetative For- 
meringsmaade er Genstand for hans Undersøgelse; han aflæser 
Graden af Tilpassethed til de ydre Kaar ved Hjælp af disse For¬ 
hold, begynder at systematisere „Livsformerne". Det er intet ringe 
Arbejde at behandle en enkelt Art efter denne monografiske Metode; 
ikke desto mindre er det Warmings Plan efterhaanden at omfatte 
hele den danske Flora med sine Undersøgelser; hans Ildhu blæn¬ 
dede ham; Grænsen for det overkommelige udviskedes for hans 
Syn. I Stockholm arbejdede han ihærdigt videre med Bestemmel¬ 
sen og Systematiseringen af Planternes Livsformer; det grundlæg¬ 
gende Arbejde „Om Skudbygning, Overvintring og Foryngelse" 
(Naturh. Foren. Festskrift 1884) bliver til i denne Periode. 
Trangen til Systematisering var Warming i Kødet baaren, og 
han tumlede i hele sit Liv med Grupperingen af Livsformerne i 
et oversigtligt og naturligt System. 1908 kom „Om Planterigets 
Livsformer", endnu 1923 „Økologiens Grundformer". Disse senere 
Forsøg staar i Henseende til Friskhed og Originalitet tilbage for 
Systemet af 1884, og de har navnlig ikke formaaet at befri dette 
for dets morfologiske Belastning. Intet er forklarligere, end at 
denne findes: Warming havde sin Rod i den morfologiske Tid, og 
hans System hviler paa en detailleret morfologisk Undersøgelse 
af de enkelte Arter. Men et Livsform-System, der ikke er morfo¬ 
logisk frigjort, vil mangle, man kunde sige biologisk Naturlighed. 
Warmings System hviler paa en overlegen Indsigt i Livsformernes 
Mangfoldighed, og har som Lærebygning sin blivende Værdi; men 
det mangler den bestikkende Simpelhed, den biologiske Træfsikker¬ 
hed, der udmærker Raunkiær’s System og gør det saa let an¬ 
vendeligt ved plantegeografiske og synøkologiske Undersøgelser. 
For Warmings Betragtning var „Aanden i Naturen" udtrykt i 
Efharmonien. Allerede i Brasilien havde han haft Øje for Vege¬ 
tationens Tilpasning til Kaarene, og hans Undersøgelser over de 
enkelte Arters biologiske Forhold havde til Endemaal Paavisningen 
af deres Tilpassethed til de paa Standpladsen herskende Kaar. 
